metsaretk « Külauudised
07/05/2019 23:17: Majda Koren: koren tähendab porgandit
Lääne-Virumaa loodushuvilised viiakse metsa
27. augustil korraldab SA Erametsakeskus Lääne-Virumaa loodushuvilistele inimestele metsatulekahjuteemalise ekskursiooni.
Lääne-Virumaal põleb tihti ja palju metsa. Seekord keskendutaksegi küsimustele, miks ja kuidas. Ekskursioon algab Rakverest ning kulgeb läbi Lääne-Virumaa paikadesse nagu Väike-Maarja ja Emumägi.
27. augustil saab vastused küsimustele:
• Kas ja kuidas muutub metsa ökosüsteem pärast tulekahju?
• Kes on tulekahjude tekitajaks ja mis on tulekahju hind?
• Milline näeb välja põlenud mets/raba hiljem?
• Millised taimed jäävad ellu pärast tulekahju. Aga seened?
Kohtumispaigad: Rakveres kell 11 (AQVA hotelli ja spaa parklas); Väike-Maarja depoo juures kell 11.30. Metsa minnakse üheskoos bussiga. Lõuna organiseerivad päeva korraldajad. Üritus on tasuta.
Vajalik eelregistreerimine meiliaadressil pille.aasamets@eramets.ee või telefonil 683 6051. Rohkem infot: www.eramets.ee/life.
21. august 2011 | Sildid: metsaretk, metsatulekahju | Teema: Lääne-Virumaa, Rakvere, Väike-Maarja vald | Kommenteerimine on suletud
Loodushuvilisi oodatakse Tihemetsa metsaretkele
Eesti metsaselts ja Looduse Omnibuss kutsuvad homme, 14. augustil kõiki loodushuvilisi metsaretkele Tihemetsa.
Kavas on õpperetk dendroloogiliselt rikkas mõisapargis. Voltveti mõisas saab vaadata näitusi ja laemaalinguid ning kuulata Eesti metsanduse lugu. Juhendavad metsanduse ja aianduse õpetajad Marje Kask ja Erna Gross.
Tuhalaanes ootab loodusesõpru Tuksam, et tähistada rukkimaarjapäeva.
Kell 13 kantakse kirikumäel ette Willem Grünthal-Ridala teos „Püha rist”. Esitavad Anne Maasik, Mikk Sarv ja Heikki-Rein Veromann. Järgneb kontsert. Esinevad Tuksam ja sõbrad. Tuhalaanes saab sel päeval näha ka ajaloolisi fotosid külast ja kohal on käsitöölised oma kauni loominguga.
Bussid väljuvad: Tallinnas Rahvusraamatukogu eest kell 8; Tartus keskkonnahariduse keskuse eest (Kompanii 10) kell 8.
Info ja registreerimine: 648 1740, 5647 6297, info@looduseomnibuss.ee.
13. august 2011 | Sildid: kontsert, metsaretk, rukkimaarjapäev | Teema: Pärnumaa, Saarde vald | Kommenteerimine on suletud
RMK viib metsa omale sobivat kuusepuud otsima
Kui soovid metsast jõulupuud, aga ei tea, kust seda tohib võtta, siis oled oodatud riigimetsa juhendatud kuuseretkele.
Kuuseretked toimuvad veel täna ja homme, 21. ja 22. detsembril ning selleks tuleb registreeruda.
Kuuseretkele minejad saavad kokku RMK looduskeskuses, loodusmajas või kontoris. Enne metsaminekut juuakse tassike teed ja tutvutakse kuusepuuga lähemalt: kuidas ja kus ta kasvab, kuidas tema vanust määrata ning kes elutsevad kuusepuu peal või all.
Seejärel suundutakse koos juhendajaga metsa, kus igaüks saab valida omale meeldiva kuusepuu. Pakendamiseks pakutakse kuusevõrku. Iga kuuseostja saab looduskeskusest kaasa sertifikaadi, mis tõendab tema kuuse ehtsat päritolu.
Ära unusta metsa tulles võtta kaasa oma saagi! Kuna sobivad kuuskede kasvupaigad asuvad RMK loodusmajadest eemal, on vajalik ka sõiduk, millega metsa sõita ning kuusk hiljem ära viia.
Kuuseretk koos tutvustava programmiga ning metsaskäiguga kestab kokku umbes kaks tundi.
Rohkem infot ja registreerimine: http://yritused.rmk.ee/kuuseretk/juhendatud-kuuseretked
21. detsember 2010 | Sildid: kuusepuu, metsaretk | Teema: Eesti | Kommenteerimine on suletud